Lysebotn

For fjorden på Senja i Troms, se Lysbotn.

Lysebotn (eller Lyse) er et sted som ligger i enden av Lysefjorden i Sandnes kommune, Ryfylke i Rogaland. Det er et turistmål med over 100 000 tilreisende i året, som hovedsakelig har fottur til Kjerag som mål. Lysebotn er også startsted for mange BASE-hoppere som hopper fra Kjerag.

På sommerstid går ferje (turistferje med guiding) fra bl.a. Lauvvik og Forsand i ytre del av Lysefjorden. Hurtigbåt går inn Lysefjorden hele året (ikke lørdag). 

Lyseveien, fylkesvei 4224, til Sirdal går gjennom 27 hårnålssvinger opp ene fjellsiden og er 29 km lang. Veien ble åpnet i 1984 og har sitt høyeste punkt på 932 moh. Veien er vinterstengt.

På toppen av svingene ligger Øygardstølen som har parkeringsplass, servicebygg for turer til Kjerag og servering av mat.

Lyse kapell ligger i Lysebotn. Dette ble bygget i 1961. Tidligere hadde Lysebotn egen skole, Lyse skole. Lysebotn har i dag egen campingplass, bed and breakfast, vandrerhjem og turisthytte. Det er guidede kajakkturer og andre aktivitetstilbud om sommeren.

Bilder

 Referanser 

Eksterne lenker
 www.ryfylke.com
 https://web.archive.org/web/20070430161630/http://www.lysefjordeninfo.no/

Kategori:Bosetninger i Sandnes
Kategori:Fergesteder i Rogaland
Kategori:Forsand
Kategori:Bygder og grender i Rogaland